CELEX: 62017CN0687
Language: da
Date: 2017-12-07 00:00:00
Title: Sag C-687/17 P: Appel iværksat den 7. december 2017 af Aanbestedingskalender BV, Negometrix BV, CTM Solution BV, Stillpoint Applications BV og Huisinga Beheer BV til prøvelse af dom afsagt af Retten (Syvende Afdeling) den 28. september 2017 i sag T-138/15, Aanbestedingskalender BV m.fl. mod Europa-Kommissionen

12.3.2018   
            
            
               DA
            
            
               Den Europæiske Unions Tidende
            
            
               C 94/7
            
         Appel iværksat den 7. december 2017 af Aanbestedingskalender BV, Negometrix BV, CTM Solution BV, Stillpoint Applications BV og Huisinga Beheer BV til prøvelse af dom afsagt af Retten (Syvende Afdeling) den 28. september 2017 i sag T-138/15, Aanbestedingskalender BV m.fl. mod Europa-Kommissionen
   (Sag C-687/17 P)
   (2018/C 094/08)
   Processprog: engelsk
   
      Parter
   
   
      Appellanter: Aanbestedingskalender BV, Negometrix BV, CTM Solution BV, Stillpoint Applications BV og Huisinga Beheer BV (ved advocaten C.T. Dekker og L. Fiori)
   
      De andre parter i appelsagen: Europa-Kommissionen, Kongeriget Nederlandene og Den Slovakiske Republik
   
      Appellanterne har nedlagt følgende påstande
   
   
               —
            
            
               Den appellerede dom ophæves helt eller delvist, for så vidt som Kommissionen blev frifundet i det søgsmål, som appellanterne havde anlagt i sag T-138/15.
            
         
               —
            
            
               Følgelig annulleres den omtvistede afgørelse helt eller delvist.
            
         
               —
            
            
               Subsidiært ophæves den appellerede dom helt eller delvist, for så vidt som Kommissionen blev frifundet i det søgsmål, som appellanterne havde anlagt i sag T-138/15, og sagen hjemvises til Retten med henblik på, at denne træffer afgørelse om realiteten i betragtning af de bemærkninger, som Domstolen måtte fremsætte.
            
         
               —
            
            
               Kommissionen tilpligtes at betale sagsomkostningerne i begge instanser.
            
         
      Anbringender og væsentligste argumenter
   
   Appellanterne har gjort gældende, at Retten begik en retlig fejl, foretog en urigtig bedømmelse af de relevante faktiske omstændigheder og ikke angav et passende og logisk ræsonnement, da den fandt og fastslog, at appellantens eneste anbringende matte forkastes, og at Kommissionen dermed matte frifindes i det hele, idet Kommissionen med føje kunne finde, at den virksomhed, som TenderNed udøvede, ikke var af økonomisk art, og at den i denne sag omhandlede foranstaltning ikke indebar statsstøtte som omhandlet i artikel 107, stk. 1, TEUF.
   Appellanterne har gjort gældende, at den eventuelt økonomiske art af TenderNeds virksomhed, navnlig dens modul for afgivelse af bud, ikke kan anses for at være aspekter ved en enkelt virksomhed, og at TenderNeds modul for afgivelse af bud skal anses for at være af økonomisk art og for at kunne adskilles fra offentlige myndigheder. Appellanterne har gjort gældende, at Retten ikke fulgte Domstolens praksis hvad angår testen af, om en virksomhed er økonomisk eller ikke-økonomisk.